טמיר גונן כהן

ביוגרפיה

גונן כהן גדלה בהוד השרון. בגיל 6 החלה להשתתף בחוג שחייה בהרצליה. בהיותה בת 10 עברה עם משפחתה לאנגליה בשל עבודתה של אמה. בגיל 16 עברה להתאמן בפלימות' שבדרום מערב אנגליה בתנאי פנימיה והתאמנה עם האלופה האולימפית רותה מיילוטיטה בהדרכתו של ג'ון ראד. בזמן שחייתה באנגליה הייתה שחיינית קבוצת בני הרצליה ובשנת 2012 עברה לקבוצת הפועל דולפין נתניה. כיום, היא לומדת ושוחה באוניברסיטת ג'ורג'יה טק שבאטלנטה.

2012

באליפות ישראל בשחייה שנערכה ביולי 2012 סיימה גונן כהן במקום חמישי במשחה ל-100 מטר פרפר בתוצאה של 1:05.87 דקות, במקום שמיני במשחה ל-200 מטר פרפר בתוצאה של 2:30.85 דקות ובמקום 11 במשחה ל-50 מטר פרפר בתוצאה של 30.35 שניות.

2013

באליפות ישראל בשחייה שנערכה באוגוסט 2013 זכתה גונן כהן במדליית ארד, במשחה ל-100 מטר פרפר בתוצאה של 1:04.33 דקות, אחרי עמית עברי מהפועל עמק חפר (59.39 שניות) וחברתה לאגודה קרן זיבנר (1:00.50 דקות). נוסף לכך, היא סיימה במקום חמישי במשחה ל-50 מטר פרפר בתוצאה של 29.13 שניות ובמקום שביעי במשחה ל-200 מטר פרפר בתוצאה של 2:25.98 דקות.

סגנית אלופת ישראל

באליפות בריטניה שנערכה בשפילד ביולי 2014 קבעה גונן כהן במשחה ל-100 מטר פרפר שיא אישי חדש של 1:02.60 דקות. חודש לאחר מכן, באליפות ישראל בשחייה שנערכה באוגוסט היא זכתה בשתי מדליות אישיות, כסף וארד. מדליית כסף, במשחה ל-100 מטר פרפר בתוצאה של 1:03.32 דקות, אחרי קרן זיבנר (59.92 שניות) ולפני שיר וסרמן ממכבי קריית אונו (1:04.52 דקות). מדליית ארד, במשחה ל-200 מטר פרפר בתוצאה של 2:19.42 דקות, אחרי קרן זיבנר (2:15.43 דקות) ומרטינה מרקס ממכבי קריית אונו (2:19.06 דקות). נוסף לכך, היא סיימה במקום רביעי במשחה ל-50 מטר פרפר בתוצאה של 29.30 שניות. נוסף לכך, היא זכתה במדליית זהב, במשחה שליחות 4x200 מטר חופשי ביחד עם טלי למקוף, זוהר שיקלר ושירז גלעדי בשיא ישראלי חדש של 8:32.02 דקות, שיפור לשיא בן ה-8 שנים של הפועל ירושלים (8:34.03 דקות), לפני הפועל ירושלים (8:33.00 דקות) ומכבי קריית אונו (8:45.90 דקות).
באליפות ישראל (בריכת 25 מטר) שנערכה בדצמבר אותה שנה זכתה גונן כהן בשתי מדליות אישיות, כסף וארד. מדליית כסף, במשחה ל-200 מטר פרפר בתוצאה של 2:17.53 דקות, אחרי קרן זיבנר שקבעה שיא ישראלי חדש של 2:10.85 דקות ולפני מאי לווי ממכבי קריית אונו (2:19.84 דקות). מדליית ארד, במשחה ל-100 מטר פרפר בתוצאה של 1:03.15 דקות, אחרי עמית עברי (56.75 שניות) וקרן זיבנר (59.54 שניות). נוסף לכך, היא סיימה במקום שביעי במשחה ל-50 מטר פרפר בתוצאה של 29.29 שניות.

2015

באליפות בריטניה שנערכה בשפילד ביולי 2015 קבעה גונן כהן במשחה ל-100 מטר פרפר שיא אישי חדש של 1:02.34 דקות ובמשחה ל-200 מטר פרפר שיא אישי חדש נוסף של 2:18.29 דקות. שבועיים לאחר מכן, באליפות ישראל בשחייה שנערכה באוגוסט היא זכתה בשתי מדליות אישיות, כסף וארד. מדליית כסף, במשחה ל-200 מטר פרפר בתוצאה של 2:20.20 דקות, אחרי קרן זיבנר שקבעה שיא ישראלי בינלאומי חדש של 2:13.52 דקות ולפני קטרין שפיר ממכבי נהריה (2:20.42 דקות). מדליית ארד, במשחה ל-100 מטר פרפר בתוצאה של 1:03.33 דקות, אחרי עמית עברי (59.54 שניות) וקרן זיבנר (1:01.20 דקות).
באליפות אירופה (בריכת 25 מטר) שנערכה בנתניה בתחילת דצמבר אותה שנה היא סיימה במקום 18 במשחה ל-200 מטר פרפר בשיא אישי חדש של 2:15.86 דקות ובמקום 35 במשחה ל-100 מטר פרפר בשיא אישי חדש של 1:01.88 דקות.

אלופת ישראל בבריכת 25 מטר

שבועיים לאחר מכן, באליפות ישראל (בריכת 25 מטר) שנערכה בדצמבר אותה שנה זכתה גונן כהן בשתי מדליות אישיות, זהב וכסף. מדליית זהב, במשחה ל-100 מטר פרפר בתוצאה של 1:01.66 דקות, לפני קטרין שפיר ממכבי נהריה (1:02.68 דקות) ואורי פרייבך מהפועל עמק חפר (1:02.94 דקות) ומדליית כסף, במשחה ל-200 מטר פרפר בשיא אישי חדש של 2:15.84 דקות, אחרי קרן זיבנר שקבעה שיא ישראלי חדש של 2:09.69 דקות ולפני קטרין שפיר (2:17.36 דקות).